open-index/open-wikipedia-markdown huggingface dataset:
Georgia Stanway

**Georgia Marie Stanway** (yo o tshotsweng Firikgong a tlhola malatsi a mararo ka 1999) ke motshameki wa kgwele ya dinao e e porofeshionale wa kwa Enyelane yo o tshamekang fa gare a tlhasela mo setlhopheng sa Frauen-Bundesliga sa Bayern Munich le setlhopha sa setshaba sa Enyelane. Stanway o simolotse tiro ya gagwe ya setlhopha se segolo kwa Blackburn Rovers pele a ya kwa Manchester City abo a fenya bosimega ja WSL ka 2016, ga mmogo le FA Cup ga raro le League Cup. Mo setlheng sa gagwe le Bayern ba ne ba fenya Frauen-Bundesliga. Stanway gape o emetse Enyelane kwa maemong a bonana ka go farologana, go akaretsa le go kapotena setlhopha sa U17 pele ga a bona tshameko ya gagwe ya ntlha le setlhopha se segolo ka 2018.

Stanway o ne a nopolwa mo BBC Young Sports Personality of the Year ka 2016 le motshameki yo monnye wa ngwaga wa mme wa PFA ka 2017. Ka Seetebosigo wa 2018, o ne a bidiwa kwa setlhopheng sa setlha sa UEFA Women's Champions League  mme ka 2019 a fenya motshameki yo monnye wa ngwaga wa mme wa PFA. Le Enyelane Stanway ke mofenyi wa 2022 Euro, a nosa kgatlhanong le Norway le Spain mo kgaisanong eo, o fentse Arnold Clark Cup gabedi ga mmogo le maemo a bobedi kwa sejaneng sa lefatshe sa 2023.

## Dingwaga tsa pele
Georgia Marie Stanway o tshotswe ka Firikgong a le gararo ka 1999 kwa Barrow-in-Furness, kwa Cumbria, mongwe wa bana ba motho ba le bane a na le bokgaitsadie ba le bararo, ba akaretsa Wyll Stanway. O simolotse go tshameka kgwele ya dinao  a le monnye, ka e ne e le se bokgaitsadie ba neng ba se dira, mme fa a le dingwaga tse tharo o ne a ikatisa le bone kwa setlhopheng sa under-7, a bua gore ka dingwaga tseo o ne a sa itse gore o dirang, ke ne ke itlhagela kgwele fela mme ke e rata. O ne a tswelela a tshameka kwa setlhopheng sa basimane go fitlhela a nna dingwaga tse lesome le boraro; ka 2022, mo karolong ya letsholo la "Where Greatness Is Made" letlapa le le neng le tlotla Stanway le ne la bewa kwa Furness Rovers. Ga mmogo le kgwele ya dinao, Stanway o ne a tshameka kirikete mmogo le bokgaitsadie, mme a emela Cumbria kwa county cricket kwa maemong a under-13 le under-17.
left|thumb|Stanway a tshamekela  Manchester City ka 2017–18 Champions League
thumb|Stanway a tshamekela England
Gape o emetse Cumbria mo khgweleng ya dinao, a tshamekela Cumbria Schoolgirls mo dikgaisanong tsa  English Schools' Football Association kwa maemong a dikgaolo ka 2013 le 2014; le fa setlhopha sa county se ne sa latlhegelwa metshameko yotlhe ya sone, Stanway o ne a tlhophiwa go ya kwa setlhopheng sa boditshabatshaba se se neng se le sesha go tlhamiwa sa England Schoolgirls under-15 se se ileng sa fenya Bob Docherty Cup ka 2014. O ne e le ene motshameki fela go nosa mo metshamekong yotlhe. Stanway o ne a tswa kwa Cumbria a ya Manchester a le dingwaga tse lesome le borataro go ya go sala morago tiro ya kgwele ya dinao e e porofeshionale, a ya kwa Manchester City. A tsene kwa Dowdales School kwa Cumbria, o ne a ya kwa St Bede's College kwa Manchester, jaaka motshameki ka ene Keira Walsh a dirile pele ga gagwe.

## Metswedi
Katharina Naschenweng

**Katharina Elisa Naschenweng** (yo o tshotsweng ka Sedimonthole a le lesome le borataro ka 1997) ke motshameki wa kgwele ya dinao wa kwa Austria yo o tshamekang kwa morago kwa Bayern Munich mo Frauen-Bundesliga.

## Tiro ya setlhopha
A tsholetswe kwa  Spittal an der Drau, Naschenweng o simolotse go tshameka kgwele ya dinao kwa setlhopheng sa mo gae sa SV Rothenthurn. Fa a le dingwaga tse lesome boferabobedi a saena le setlhopha sa  ÖFB-Frauenliga sa  SK Sturm Graz. Dingwaga tse pedi morago, Naschenweng a ya kwa setlhopheng sa Bundesliga sa Hoffenheim. 

Fa a sena go nosa dino tse nne mo metshamekong ya liki e le masome mabedi le boferabongwe, Naschenweng a oketsa tumalano ya gagwe le Hoffenheim go ralala 2023.

Ka 2023, a saena le FC Bayern Munich.

## Tiro ya boditshabatshaba
Naschenweng e ne e le karolo ya setlhopha sa setshaba sa Austria sa U-17 se se neng se gaisana  kwa UEFA Women's Under-17 Championship ya 2014 kwa Enyelane. Ene gape e le karolo ya setlhopha sa setshaba sa Austria sa U-19 se se neng se emetse Austria kwa UEFA Women's Under-19 Championship ya 2016 kwa Slovakia. Ka 2017, Naschenweng e ne e le tokololo ya setlhopha sa bomme ba le masome a mabedi le boraro se se neng se emetse Austria mme sa goroga kwa seka-makgaolakgang a UEFA Women's Euro.

### Dino tsa boditshabatshaba
*Lenaane la dino le maduo a Austria pele:*

## Metswedi
Emilie Bragstad

**Emilie Bragstad** (yo o tshotsweng ka Sedimonthole a le lesome le borataro ka 2001) ke motshameki wa kgwele ya dinao wa kwa Norway yo o tshamekang kwa morago mo setlhopheng sa Jeremane sa Bayer 04 Leverkusen a le mo kadimong go tswa kwa Bayern Munich  le kwa setlhopheng sa setshaba sa Norway. Fa a le dingwaga tse lesome le boferabobedi UEFA e ne ya mmaya mo lenaaneng la batshameki ba ba lesome ba ba tshwanetseng go lebelelwa kwa 2020.

## Tiro ya setlhopha
Mo bonaneng ja gagwe, Bragstad o tshameketse Trond le Strindheim pele ga a ya kwa go sa nako yeo sa Trondheims-Ørn (gompieno e leng Rosenborg) ka 2017.

E ne e le karolo ya setlhopha sa Rosenborg se seneng sa tswa maemo a bobedi mo Toppserien ka 2020 le 2021. Ba ne ba sa fenngwa mo Toppserien 2020, ebile go ya ka UEFA (mo tatelelong ya batshameki ba ba lesome ba ba tshwanetseng go lebelelwa ka 2020) o ne a nna le seabe sa botlhokwa mo setlhopheng seo ka ngwaga oo. Ka 2021, o ne a nopolwa mo tlotleng ya motshameki yo monnye wa ngwaga mo Toppserien.

Ka Firikgong wa 2022, Fa Bragstad a le dingwaga tse masome mabedi ebile a setse a tshamekile ditlha di le tlhano tsa Toppserien, go ne ga lemotshega fa a saenne tumalano go fitlha ka Seetebosigo a le masome mararo ka 2025 le FC Bayern Munich, ba ba neng ba fentse Bundesliga ya 2020-21. O ne a tsaya tshwetso ya go nna kwa Rosenborg ka kadimo go fitlhelela selemo sa 2022 ka o ne a batla go nna karolo ya setlhopha sa Norway sa setshaba ka nako ya Euro 2022, go kgona seo go ne go le botlhokwa go tshameka metshameko e e lekaneng mo dikgakologong.

Ka setlha sa 2023-24 o ne a nosa penaliti mo motsotsong wa masome a supa le boraro mo motshamekong wa kwa gae kgatlhanong le VfL Wolfsburg go isa dino tsa bofelo kwa malekeng a nno setlhopha.

## Metswedi
Olympique Lyonnais Féminin

**Olympique Lyonnais Féminin** (mopeleto wa seFora: [ɔlɛ̃pik ljɔnɛ]; se gantsi se bitswang **Olympique Lyon**, **Lyon**, kana motlhofo **OL**)  ke setlhopha sa bomme sa kgwele ya dinao e e porofeshionale sa kwa Lyon. Setlhopha se e sale e nna letlhakore la bomme la setlhopha sa Olympique Lyonnais e sale ka 2004. Ke setlhopha se se atlegileng go gaisa mo ditsong tsa  Division 1 Féminine, ka bommampodi ja liki bo le lesome le bosupa e le Olympique Lyonnais le bosimega ja liki gane fa e santse e le FC Lyon pele ga tseo.

E sale ka bo 2010, Lyon e nna e bitswa setlhopha se se maatla go gaisa sa bomme mo lefatsheng,  ebile se supilwe e le sekao mo kgolong ya kgwele ya dinao ya bomme ka fa go tsa madi le tsa ngwao. Setlhopha se se fentse bommampodi ja Champions League ga ferabobedi, go akaretsa le rekote ya gatlhano ka tatlelano gotwa ka 2016 go ya go 2020, ga mmogo le bommampodi ja liki ya mo gae makgetlho a le lesome le bone ka tatelano go tswa ka 2007 go ya kwa go 2020. Gape ba fentse dikopi tse tharo nako e lenngwe fa dikgaisano tsa kontinente tse di kwa godimo di balelwa mo teng, tse dintsi go gaisa sepe setlhopa.

## Metswedi
Wendie Renard

**Wendie Thérèse Renard** (yo o tshotsweng ka Phukwi a le masome mabedi ka 1990) ke motshameki wa kwa Fora wa kgwele ya dinao e e porofeshionale yo o tshamekang kwa morago fa gare ebile a kapotena setlhopha sa Division 1 sa Lyon le setlhopha sa setshaba sa France.

Renard ke mongwe wa batshameki ba ba atlegileng thata mo kgweleng ya dinao ya bomme ya sesha. O fentse bommampodi ja kwa Fora ga lesome le bone e le rekote le di kopi tsa Yuropa di ferabobedi. Ka 2019, *New York Times* e ne ya mo tlhalosa fa e le motheo kwa Lyon, setlhopha se se atlegileng go gaisa mo kgweleng ya dinao ya bomme kwa Yuropa.

## Botshelo ja pele
Renard o tsholetswe kwa Martinique, setlhaketlhake sa Fora kwa Lesser Antilles. Rraagwe o tlhokafetse ka ntata ya kankere ya lekgwafo fa a le dingwaga tse di ferangbobedi. Pele ga a fudugela kwa nagakgolo, Renard o ne a tshamekela Essor-Préchotain kwa setlhaketlhakeng sa kwa gae la bone.

Fa a le dingwaga tse lesome le botlhano, Renard a fofela kwa nagakgolo Fora go ya ditikeletsong le Clairefontaine mme o ne a seke a amogelwa mo thulaganyong ya ikatiso ya setshaba. Morago o ne a tsaya terena go ya kwa Lyon mme morago ga tekeletso e e atlegileng, a iponna phatlha kwa Lyon. O ne a tswa kwa Martinique go ya go nnela ruri kwa Lyon a le dingwaga tse lesome le borataro.

## Metswedi
Selma Bacha

**Selma Lena Bacha** (yo o tshotsweng ka Ngwanatsele a ferabongwe ka 2000) ke motshameki wa moFora wa kgwele ya dinao e e porofeshionale yo o tshamekang mo molemeng kwa morago kana ka fa letlhakoreng la molema wa setlhopha sa Division 1 Féminine sa Lyon le setlhopha sa setshaba sa France.

## Botshelo ja pele
Bacha o goletse kwa kgaolong ya Lyon ya Grange Blanche kwa France. O ne a tsenngwa mo kgwele ya dinao ke kgaitsadie a le dingwaga tse nne. O ile kwa sekolong sa Lyon a le dingwaga di ferabobedi.

## Tiro ya setlhopha
O ne a tswelela a tsamaya a ralala maphatla a banana kwa Lyon. Ka 2013, di tiragatso tsa gagwe tsa gapa leitlho la ga Sonia Bompastor, motshameki wa pele wa kgwele ya dinao yo o neng gape a rwele maikarabelo a kwa go ikatisetswang teng kwa Lyon. O ne a saena tumalano ya gagwe e e porofeshionale le Lyon ka setlha sa 2017-18. Setlha seo gape, Lyon ya ya go fenya Champions League, Bacha a simolola mo makgaolakgang. Lyon ba ne ba tlaa gaisana mo makgaolakgang a Champions League gape ka 2019; Bacha o ne a tsena mo motshamekong mo leemong la ga  Eugénie Le Sommer, ka motsotso wa masome a ferabobedi le bobedi.

## Metswedi
Christiane Endler

**Claudia Christiane Endler Mutinelli** (yo o tshotsweng ka Phukwi a le masome mabedi le boraro ka 1991) ke motshameki wa kgwele ya dinao e e porofeshionale wa kwa Chile yo o tshameka e le motshwaradino kwa setlhopheng sa Division 1 Féminine sa Lyon. Pele o tshameketse Colo-Colo, Valencia, Paris Saint-Germain, le University of South Florida.

Endler o tsewa e le mongwe wa batshwaradino ba ba gaisang mo lefatsheng. Mo ditlheng tsotlhe go tswa ka 2019 go ya kwa go 2022 o ne a le fa gare ba bararo ba ba mo makgaolakgang ba nopotswe mo tlotleng ya motshwaradino wa mme yo o gaisang kwa  Best FIFA Football Awards. O ne a fenya seetsele seo ka 2021.

## Botshelo ja pele
left|thumb|Endler a tshwara bolo  SKN ST Pölten kwa UWCL
thumb|Endler le Chile ka 2018 morago ga go tshameka le South Africa
Endler o tsholetswe kwa Santiago, Chile, rraagwe ke moJeremane mme mmaagwe e le wa ko Chile a na le tshika ya kwa Italy. Go tswa bongwaneng ja gagwe, Endler o ne a supa talente ya metshameko, a tshameka thenese, a thuma, hockey, baseketebolo, volleyball le gymnastics pele ga a ineela mo kgweleng ya dinao ka botlalo. Fa a le dingwaga tse lesome, o ne a ya kwa setlhopheng sa gagwe sa ntlha sa kgwele ya dinao, Stadio Italiano, mme fa e le mosha a tsena kwa sekolong sa seJeremane kwa a neng a simolola go ikatisa mo kgweleng ya dinao mo go tlhomamisitsweng. Go ralala bonana ja gagwe o ne a tshameka kwa pele mme fa a le dingwaga tse lesome le botlhano, Endeler o ne a nna le ditekeletso le setlhopa sa setshaba sa Chile sa U17. Ka boleele ja gagwe, motshwaradino wa pele wa Chile ebile e le mokatisi wa nako eo Marco Cornez a mo gakolola go fetola maemo a nne motshwaradino. Fa a le dingwaga tse lesome le bosupa o ne a simolola go tshameka seka-porofeshionale le setlhopha sa bomme sa Unión La Calera. O ntse dingwaga tse pedi le setlhopha seo fa a feditseng mo maemong a botlhano le borataro mo liking, go latelana jalo.

## Metswedi
Rosemary Chepkorir Sang

## Botshelo le Tiro
**Rosemary Chepkorir Sang** ke moKenya yo o berekang ele virologist ko Kenya Medical Research Institute, tiro ya gagwe e remeletse mo di arbovirus gore di tsena batho gang le gore di ka ritibatswa jang, le thusa batho ba ba naleng tsone. Mme Sang o nale PhD mo zoology le MSc mo medical virology le entomology. O kile a tlhotlhomisa tlhatlhogo ya malwetse a arbovirus kwa East Africa. Mme Sang o itsege ka go bua thata ka mo mafatsheng a Africa a tlhokang go tsaya karolo mo dipuisanong tsa mafatshe fatshe mabapi le dikgang tsa go gotela ga loapi (climate change). 

Ka nako ya Covid-19 o ne a bua ka kutlwelo botlhoko, a bua ka bana ba nnang mo mebileng (street children) le tlhokomelo ya bone. O kile a nna leloko la di komite tsa baitsanape ba ba thusang World Health Organization, gape a tsaya karolo mo International Health Regulation, le Rift Valley fever. O ne a tlhophiwa go nna Fellow of the African Academy of Sciences ka ngwaga wa 2014.

## Kgatiso ya Tiro ya gagwe

* Crabtree M, Sang R, Miller BR. Kupe Virus, a New Virus in the Family Bunyaviridae, Genus Nairovirus, Kenya. Emerg Infect Dis. 2009;15(2):147-154.
* Sergon, Kibet, et al. "Seroprevalence of chikungunya virus (CHIKV) infection on Lamu Island, Kenya, October 2004." *The American journal of tropical medicine and hygiene* 78.2 (2008): 333-337.
* Sang, Rosemary, et al. "Rift Valley fever virus epidemic in Kenya, 2006/2007: the entomologic investigations." *The American journal of tropical medicine and hygiene* 83.2 Suppl (2010): 28.
* Aubry, Fabien, et al. "Enhanced Zika virus susceptibility of globally invasive Aedes aegypti populations." *Science* 370.6519 (2020): 991-996.

## Metswedi

# "Sang Rosemary Chepkorir | The AAS". 2021-10-12. Archived from the original on 2021-10-12. Retrieved 2021-10-12.
# Children's health to worsen in Kenya due to climate change 2021-10-12. Archived from the original on 2021-10-12. Retrieved 2021-10-12.
# Physiology, Rosemary Sangicipe-International Centre of Insect; HealthPhDMScMSc, Ecology | ICIPE · Human. "Rosemary Sang | PhD | MSc (Medical virology) | MSc (Entomology) | icipe – International Centre of Insect Physiology and Ecology | ICIPE · Human Health". *ResearchGate*. Retrieved 2021-10-12.
# "Rosemary Sang | icipe - International Centre of Insect Physiology  and Ecology" . 2021-10-12. Archived from the original on 2021-10-12. Retrieved 2021-10-12.
# "Climate Change Damaging Livestock And Children’s Health, Lancet Report Says". 2021-10-12. Archived from the original on 2021-10-12. Retrieved 2021-10-12.
# "How Covid-19 is changing the lives of street children". 2021-10-12. Archived from the original on 2021-10-12. Retrieved 2021-10-12.
# Crabtree, Mary; Sang, Rosemary; Miller, Barry R. (February 2009). Kupe Virus, a New Virus in the Family ''Bunyaviridae'', Genus ''Nairovirus'', Kenya". *Emerging Infectious Diseases*. **15** (2): 147–154.doi: 10.3201/eid1502.080851. PMC 2657624. PMID 19193256.

## Metswedi e kwa ntle (External links)

* "Dr. Rosemary Sang Zika virus Claims in Kenya
Melchie Dumornay

**Melchie Daëlle Dumornay** (yo o tshotsweng ka Phatlwe a le lesome le bosupa ka 2003), yo o itsegeng gape ka Corventina, ke motshameki wa kgwele ya dinao e e porofeshionale wa kwa Haaiti yo o tshamekang fa gare kwa setlhopheng sa Division 1 Féminine sa Lyon le setlhopha sa setshaba sa Haiti.

A tsewa jaaka mongwe wa ditalente tse di solofetsang tsa dingwaga tsa gagwe mo kgweleng ya dinao ya bomme, ka 2022 Dumornay o fentse tlotla ya Goal ya NXGN ele motshameki wa mosha yo o gaisitseng mo lefatsheng. 

## Metswedi
George S. Patton Sr.

Mokolonele George Patton Sr. (Seetebosigo 26, 1833 - Lwetse 25, 1864) e ne e le 

mokolonele wa Confederate ka nako ya Ntwa ya Selegae ya Amerika. E ne e le rremogolo wa mogenerale wa Ntwa ya Lefatshe II e bong George S. Patton. George Patton gape e ne e le rremogolo wa Major General George Patton IV, yo o tlhokafetseng ka 2004.

## Botshelo jwa gagwe
George Smith Patton o tshotswe ka June 26, 1833, kwa Fredericksburg, Virginia, mme a golela kwa Richmond. E ne e le morwa wa radipolotiki John Mercer Patton. George o ne a aloga kwa Virginia Military Institute (VMl), Class of 1852, a le wa bobedi mo tlelaseng ya ba le 24. Fa a sena go aloga, o ne a ithutela molao mme a dira tiro ya gagwe kwa Charleston, Virginia (e jaanong e leng West Virginia). O ne a nyala Susan Thornton Glassell ka 1855.

## Tirelo ya Ntwa ya Selegae le loso
Fa ntwa ya selegae ya Amerika e ne e simologa, o ne a direla kwa 22nd Virginia Infantry of the Confederate States of America, a tlhatloga go tswa go go nna mokapotene go ya go go nna mokolonele wa mophato. Jaaka lefotenente mokolonele o ne a gobala mo legetleng kwa Ntweng ya Scary Creek kwa West Virginia ya segompieno ka Phukwi 17, 1861. O ne a boa mme a gobadiwa gape kwa Giles Court House ka Motsheganong 10, 1862; mo lekgetlhong leno mo mpeng. Mo Ntweng ya Opequon, e gape e itsegeng jaaka Ntwa ya Boraro ya Winchester, o ne a gobadiwa botlhoko mme a tlhokafala ka Lwetse, 1864. O fitlhilwe kwa mabitleng a Stonewall kwa Winchester

## Boswa
Patton o tlogetse ngwana wa mosimane, George William Patton, mongwe wa bana ba le bane, yo o tsetsweng ka 1856 kwa Charleston, Virginia (e jaanong e leng West Virginia). George William Patton o ne a fetola leina la gagwe go nna George S. Patton ka 1868. O ne a aloga kwa Virginia Military Institute ka 1877, Patton wa kokomana ya bobedi o ne a direla jaaka Los Angeles County, California, District Attorney le mmueledi wa ntlha wa toropo ya Pasadena, California, le ratoropo wa ntlha wa San Marino, California. E ne e le leloko la Wilson Democratic. 

Legae la gagwe Elmgrove jaanong le bidiwa Craik-Patton House ka bontlhabongwe go mo tlotla. Setlogolo sa ga Patton e ne e le Mojenerale George S. Patton

## Metswedi
James French Patton

James French Patton (Lwetse 19, 1843 - Mopitlo 30, 1882) e ne e le mmueledi wa 

Amerika, motlhankedi wa sesole sa Confederate, le radipolotiki wa Democratic yo o neng a direla kwa Kgotlatshekelo Kgolo ya Boikuelo ya West Virginia.

## Botshelo jwa gagwe le lelwapa
Patton o tsholetswe kwa Richmond, kwa Virginia, ka September 19, 1843, mme e ne e le ngwana wa ga John M. Patton le mosadi wa gagwe, yo pele e neng e le Peggy French Williams wa kwa Richmond, kwa Virginia. Rremogoloagwe e ne e le Gen. Hugh Mercer, yo o neng a lwa kwa Ntweng ya Princeton ka 1776. Fa a le dingwaga di le 14, Patton o ne a kwadisiwa kwa Andover Academy, mme morago ga gore Virginia e kgaogane le Union, o ne a boela kwa nageng ya gaabo mme a nna lefotenente mo sesoleng sa Confederate. 

Ka 1869, Patton o ne a nyala Malinda Caperton (1842-1922), morwadia US Mosenate Allen T. Caperton. Ba ne ba na le bana ba le babedi, Harriet Echols Patton Edwards (1870-1929) le Allen Gilmer Patton (1871-1910). A. Gilmer Patton le ene e ne e le mmueledi mme o ne a tlhophiwa go nna leloko la West Virginia lekgotla la molao pele fela ga loso lwa gagwe.

## Tiro
Morago ga ntwa, Patton o ne a amogelwa mo Virginia Bar mme a nna le Caperton mme a fudugela kwa Union kwa Monroe County, West Virginia, morago ga lenyalo la gagwe. Ka 1872, Patton o ne a tlhophiwa jaaka mo-Democrat jaaka mmueledi wa kgaolo ya Monroe mme a direla dingwaga di le nne. Ka Seetebosigo 1, 1881, Mmusi Jacob B. Jackson o ne a thapa Patton go nna mo setulong se se neng se tlogetswe kwa Kgotlatshekelong ya Boikuelo ya West Virginia se se bakilweng ke go rola tiro ga Moatlhodi Charles P.T. Moore.

## Loso le boswa
Patton o ne a tlhokafala ka tshoganetso ka ntlha ya bolwetse jwa pelo ka Mopitlo 30, 1882, kwa Wheeling, West Virginia, a le dingwaga di le 38. Morwarraagwe e bong Isaac W. Patton e ne e le lesole, e le mong wa tshimo ya dijalo, e bile e le ratoropo wa New Orleans, kwa Louisiana. Ntwa ya Lefatshe II Mojenerale George S. Patton Jr. e ne e le setlogolo sa ga James French Patton's brother George S. Patton.

## Metswedi
Amel Majri

**Amel Majri** (yo o tshotsweng ka Firikgong a le masome mabedi le botlhano ka 1993) ke motshameki wa kgwele ya dinao e e porofeshionale yo o tshamekang ka fa letlhakoreng kana kwa morago mo molemeng kwa setlhopheng sa  Division 1 Féminine sa Lyon le setlhopha sa setshaba sa Fora. Le Lyon, o fentse bommampodi ja league makgetlho a le lesome le boraro le bommampodi ja UEFA Champions League makgetlho a ferabobedi.

A tsholetswe kwa Tunisia, Majri o fudugetse kwa France a sale monyennyane. O tshameketse ditlhopha tsa Tunisia U20 le France U23 pele a dira tshameko ya gagwe ya ntlha le setlhopha se segolo sa France ka 2014.

## Botshelo ja pele
Majri o tsholetswe kwa Monastir, Tunisia mme a fudugela kwa France a le ngwaga ga mmogo le lewelana la gagwe, Rachida,le mmaagwe, Hafsia. Ba itshetlela kwa Vénissieux lefelo la bonno la Minguettes, le le kwa toropong e e kwa ntle ya Lyon. O boela Tunisia selemo sengwe le sengwe.

O simolotse go tshameka kgwele ya dinao kwa Tunisia a le dingwaga tse nne le malomaagwe. O ne a tlhokotsa botsipa ja gagwe ka go dirisa dibolo tsa thenese ebile o ne a fetsa dilemo tsa gagwe kwa matshitshing a lewatle a Tunisia a tshameka kgwele ya dinao ya letshitshi. Kwa France, o ne a tshameka metshameko ya five-a-side le basimane mo tikologong ya gagwe go fitlhela a nna dingwaga tse lesome le bobedi, le kwa sekolong. Fa a mmona kwa matshamekelong a sekolo, morutabana wa gagwe wa sekolo se sebotlana a gatelela gore a ye kwa setlhopheng, selo se kwa ntlheng Majri a neng a le kgatlhanong naso. Fa go ntse go ya, a ya kwa  l'AS Minguettes kwa e neng e le ene mosetsana fela mo setlhopheng. Dingwaga tse pedi moragonyana, a tsewa ke Lyon a le dingwaga tse lesome le bone.

## Botshelo ja gagwe
Majri ke mo Moslem. O nyetswe ka 2012.

Majri o ne a tshola morwadie, Maryam ka Phukwi wa 2022. Majri o boetse go tshameka kgwele ya dinao ka Sedimonthole wa 2022, dikgwedi tse tlhano a seo abo a nna mme wa ntlha wa boditshabatshaba wa fora go tla tirong ka ngwana yo monnye. O ne a tla ka morwadie kwa ikatisong kwa Clairefontaine pele ga sejana sa lefatshe sa 2023.

## Metswedi
Caroline Southwood Hill

## Botshelo le Pereko
**Caroline Southwood Hill** (née **Smith**; o tshotswe ka 21 March 1809 – a tlhokafala ka letsatsi la 31 December 1902) ene ele morutabana wa Sekgoa le mokwadi. Ka ngwaga wa 1837 o ne a simolola, ebile a etelelapele Pestalozzian infant school kwa Wisbech; gompieno kago ya teng e dirisiwa ke badiragatsi ba dipolelo ba Angles Theatre. Mme Hill o ne a tsaya karolo mo mananenong a mantsi a badiragatsi, mme a felela a nna le badiragatsi ba ba ne ba batla go fetola diemo tsa nabo ya bone. O ne a kwala dibuka tse di itebagantseng le bana, a thusa go oketsa dikwalo tse di seng tsa gatisiwa jaaka ''The Nineteenth Century'' le Charles Dickens's *[[:en:Household_Words|Household Words]]*. 

Mme Caroline Southwood Hill ene le morwadie Thomas Southwood Smith (1788–1861), yo ene ele ngaka le motho yo o ne a lwela ditshwanelo tsa gore mafelo a nne phepha, le gore botsogo jwa batho, gore e nne jo bo siameng. Ka ngwaga wa 1832 Mme Hill o ne a nna motlhokomedi wa bana ba le thataro (6) ba ga [James Hill](https://en.wikipedia.org/w/index.php?title=James_Hill_(banker)&action=edit&redlink=1), fa a sena go latlhegelwa ke mosadi wa gagwe wa bobedi, Eliza (1802-1832). Mme Caroline le Rre James Hill ba ne ba nyalana ka letsatsi la masome a mabedi  le bongwe, kgwedi ya Phukwi, ngwaga ele le 1835.

Mme Hill o ne a tshola Gertrude ka ngwaga wa 1837, Gertrude o ne a gola, a nyalwa ke Charles Lee Lewes stepson sa ga George Eliot, bana ba gagwe ba bangwe ene ele Octavia Hill (1838–1912) and Miranda Hill (1836–1910), Octavia le Miranda ba ne ba lwela phetogo mo diemong tsa lefatshe nako eo le ditshwanelo tsa batho. Bana ba ga Mme Hill ba bangwe ene e le Emily Hill (a tshotswe ka 1840) le ene o ne a nyalwa, Rragwe monna wa gagwe ele ele F.D. Maurice yo ene ele Christian Socialist. Ngwana wa ga Mme Hill wa bofelo ke Florence a tshotswe ka 1843.

Lefelo ka Octavia Hill Birthplace House, kwa South Brink, Wisbech le ne la tlhokomelwa ke Octavia Hill Society, ebile go beilwe dilo di le dintsi tsa lelwapa la bo Rra Hill, go nale mokwalo o o kwaletsweng James and Caroline Hill, mo kagong eo e ba e agileng ka ngwaga wa 1837.

## Tiro e e gatisitsweng

* Southwood Hill, Caroline (1870). *Wild-Flowers and their uses*. London: Chambers.
* Southwood Hill, Caroline (1906). *Notes on Education*. London: Seeley and Co.
* Southwood Hill, Caroline (1907). *Roundling and Other Fairy Tales*. London: Seeley and Co

## Metswedi

# Wright, Neil R (2016). *Treading the Boards*. Society for Lincolnshire History & Archaeology.
# Gleadle, Kathryn. "Hill [née Smith], Caroline Southwood (1809–1902)". "Oxford Dictionary of National Biography" (online ed.). Oxford University Press. dot: 9780198614128-e-60328. Subscription or UK public library membership required.)
# Darley, Gillian. "Hill, Octavia (1838-1912)". "Oxford Dictionary of National Biography"  (Subscription or UK public library membership required.)
# "Angles Theatre". *Historic England*. Retrieved 15 July 2023.
Jacob B. Jackson

Jacob Beeson Jackson (Moranong 6, 1829  - Sedimonthole 11, 1893) e ne e le Mmusi wa 

borataro wa West Virginia go tswa ka 1881 go ya go 1885. Ka 1855, o ne a nyala Maria Willard. Mo bukeng ya gagwe ya botshelo go kwadilwe gore e ne e le ntsalae Stonewall Jackson. Fa go tlhatlhobiwa ditlhare tsa bone tsa masika go bonala gore banna bano ba babedi e ne e le bontsalae ba bobedi ba ba neng ba kgaogantswe. Gape e ne e le ntsalae William Wirt Woodson yo e neng e le morwarraagwe Stonewall Jackson ka motsadi a le mongwe. 

E ne e le ngwana wa mosimane wa Mojenerale John Jay Jackson mme bomonnawe e ne e le Moatlhodi wa Federal John Jay Jackson, Jr. le Moatlhodi wa Kgaolo le Mokhanselara James M. Jackson. Jackson Memorial Fountain kwa Parkersburg, West Virginia e neetswe lelapa la ga Jackson.

## Metswedi
Maria Willard Jackson

Maria Willard Jackson (1830 - ?) e ne e le mosadi wa ga Jacob B. Jackson mme a direla

jaaka mosadi wa ntlha wa puso eo, ka 1881-1885. O tshotswe ka 1830, kwa Pleasants County, kwa West Virginia. Ka 1855, o ne a nyalwa ke Jacob B. Jackson. Kwa bokhutlong jwa nako ya ga Jackson jaaka mmusi, motsemogolo o ne wa fudusiwa go tswa kwa Wheeling go ya kwa Charleston lekgetlho la bofelo, ka jalo e ne e le mosadi wa ntlha wa bofelo go direla kwa Wheeling. Fa ba sena go tlogela tiro ya bone, booraJackson ba ne ba boela kwa Parkersburg, kwa West Virginia. Letlha la loso lwa gagwe ga le itsiwe.

## Metswedi
James M. Jackson

James Monroe Jackson (Sedimonthole 3, 1825 - Tlhakole 14, 1901) e ne e le mmueledi le 

radipolotiki wa Democratic go tswa kwa West Virginia yo o neng a direla jaaka Moemedi wa United States kwa 51st United States Congress.

## Botshelo jwa gagwe le lelwapa
Jackson o tsholetswe kwa Parkersburg kwa Wood County, Virginia (e jaanong e leng West Virginia). Rraagwemogolo e bong John G. Jackson o ne a kile a direla kwa U.S. Ntlo ya Baemedi mmogo le U.S. Moatlhodi wa Kgaolo, mme pelenyana e ne e le Mojenerale wa Brigade mo sesoleng sa Virginia. Rraagwe gape e ne e le Mojenerale John Jay Jackson (wa masole a kwa Virginia). Bomorwarraagwe ba ne ba nna Moatlhodi wa Puso ya Federal e bong John Jay Jackson, Jr. le Moatlhodi wa Kgaolo le Mmusisi wa West Virginia e bong Jacob B. Jackson.

## Tiro
O ne a aloga kwa sekolong se se golwane sa ya Princeton ka 1845. Fa a sena go ithuta molao, o ne a amogelwa go nna mmueledi ka 1847. O ne a bula ofisi ya gagwe kwa Parkersburg. O ne a fenya ditlhopho jaaka mmueledi wa kgaolo ya Wood ka 1856 le 1860. O ne a direla jaaka leloko la West Virginia House of Delegates ka 1870 le 1871.

E ne e le leloko la kopano ya molaotheo ya Puso ka 1872. O ne a direla jaaka moatlhodi wa kgotlatshekelo ya potologo ya botlhano go tloga ka 1873 go fitlha ka 1888, fa a ne a tlogela tiro ka go bo a ne a akanya gore o tlhophilwe go nna leloko la U.S. Kongerese e mo kgaisanong e e atamalaneng thata le Charles Brooks Smith wa Repaboliki. Le fa Jackson a ne a neelana ka ditlankana tsa gagwe tsa go nna leloko la Democratic le le tlhophilweng kwa Khonkereseng ya Masomehlano le bongwe mme a direla go tloga ka Mopitlwe 4, 1889, go fitlha ka Tlhakole 3, 1890, Smith, o ne a fenya ditlhopho mme a direla ngwaga wa bofelo wa paka pele a fenngwa ke Democrat James Capehart.

## Leso le boswa
Jackson o ne a tlhokafala kwa Parkersburg, West Virginia ka Tlhakole 14, 1901. O ne a fitlhwa kwa mabitleng a Riverview. Jackson Memorial Fountain kwa Parkersburg e neetswe lelapa la ga Jackson.

## Metswedi
Jackson Memorial Fountain

Jackson Memorial Fountain ke sediba sa histori se se leng kwa kgorong ya City Park kwa 

Parkersburg, Wood County, West Virginia. E ne ya agiwa ka 1905 mme ke kago ya tshipi e e neng e na le matlhatlaganyane a le mararo kwa tshimologong. Karolo ya bobedi e na le setshwantsho sa Lady of the Lake sa kwa Parkersburg. E na le megotswana le ditshipi tse di kgabisitsweng sentle. Motswedi ono o neetswe lelapa la ga Jackson le le neng le itsege mo lefelong leo, le le neng le akaretsa Mojenerale John Jay Jackson le barwa ba gagwe e bong Moatlhodi wa Puso ya Federal John Jay Jackson, Jr., le Molaodi Jacob B. Jackson, le Moatlhodi wa Kgaolo le Moemedi wa Kopano James M. Jackson.

Dikotlolo tsa tshipi tse di neng di le teng di ne tsa thubiwa ke legadima mme tsa senngwa mo masimologong a dingwaga tsa bo1990; tse di neng di tsentswe mo boemong jwa tsone tse di dirilweng ka galase le karolo e e setseng ya kago ya ntlhantlha di ne tsa senngwa ke sefefo ka Diphalane 2018, mme go ne ga agiwa se se tshwanang le tsone ka 2020.

[ E ne ya kwalwa mo National Register of Historic Places ka 1984.

## Metswedi
George Jackson (Virginia politician)

George Jackson (Hirikgong 9, 1757 - Motsheganong 17, 1831) e ne e le molemirui, 

mmueledi le radipolotiki wa kwa Amerika.

## Botshelo jwa gagwe
O tsholetswe kwa Cecil County mo porofenseng ya Maryland ke John le Elizabeth (Cummins) Jackson,lelapa la gagwe le ne la fudugela kwa Virginia.

O ne a direla mo sesoleng sa Virginia ka nako ya Ntwa ya Boipuso ya Amerika, a fitlha a nna mokolonele. Moragonyana o ne a ithuta molao mme a tsenela dipolotiki tsa puso, a nna leloko la Virginia House of Delegates. Ka 1788 e ne e le moemedi wa Virginia Ratifying Convention, e e neng ya amogela Molaotheo wa United States. O ne a tlhophiwa go nna leloko la United States House of Representatives mme a direla teng go tloga ka 1795 go ya go 1797 le 1799 go ya go 1803. Mo e ka nnang ka 1806, Jackson o ne a fudugela kwa Zanesville, kwa Ohio, mme a direla kwa lekgotleng la puso. O ne a tlhokafala koo ka May 17, 1831, mme a fitlhwa kwa Falls Township.

## Lelwapa
George Jackson o ne a nyetse  Elizabeth Brake (morwadia John Brake) mme e ne e le rre wa Moemedi wa United States John G. Jackson le Edward B. Jackson

## Histori ya ditlhopho

* Ka 1795; Jackson o ne a tlhophiwa go nna leloko la U.S. Ntlo ya Baemedi ga e ganediwe. 
* Ka 1797; Jackson o ne a fenngwa fa a ne a batla go tlhophiwa gape.
* 1799; Jackson o ne a tlhophiwa gape ka 53.94% ya diboutu, a fenya Federalist yo o neng a itsiwe fela jaaka Haymond.
* Ka 1801, Jackson o ne a tlhophiwa gape ka 84.05% ya diboutu, a fenya Federalist Jonathan J. Jacobs.

## Metswedi
Edward B. Jackson

Edward Brake Jackson (Hirikgong 25, 1793 - Lwetse 8, 1826) e ne e le Moamerika. 

Moemedi go tswa kwa Virginia, morwa George Jackson le morwarraagwe John G. Jackson.

O tsholetswe kwa Clarksburg, Virginia (e jaanong e leng West Virginia), Jackson o ne a tsena Randolph Academy kwa Clarksburg. O ne a ithutela bongaka mme a simolola go dira kwa Clarksburg. Ka nako ya Ntwa ya 1812 o ne a abelwa go nna mookamedi wa dingaka, Third Regular Virginia Militia, kwa Fort Meigs, Ohio. O ne a direla jaaka leloko la State house of delegates 1815 - 1818. O ne a direla jaaka tlelereke ya kgotlatshekelo ya kgaolo ya United States ka 1819. 

Jackson o ne a tlhophiwa jaaka Democratic-Republican go nna leloko la Khuduthamaga ya Lesomethataro go tlatsa phatlha e e bakilweng ke go tlogela tiro ga James Pindall mme a tlhophiwa gape go nna leloko la Khuduthamaga ya Lesomethataro mme a dira go tloga ka Phalane 23, 1820, go fitlha ka Mopitlwe 3, 1823. O ne a gana go nna moemedi wa go tlhophiwa gape ka 1822. O ne a tlhokafala kwa Bedford Springs, gaufi le Bedford, Pennsylvania, ka September 8, 1826. O ne a fitlhwa gaufi le Bedford, kwa Pennsylvania.

## Histori ya ditlhopho
1821; Jackson o ne a fenya ditlhopho ka 75.22% ya diboutu, a fenya Federalist Thomas Wilson.http://bioguide.congress.gov/scripts/biodisplay.pl?index=J000010

## Metswedi
Confectionery store

[thumb|lebentlele kwa [:en:Illinois,_United_States|Illinois, United States]]
thumb|Shop ya dimonamone kwa Miami
Lebentlele la disweets (le gantsi le bidiwang lebenkele la dimonamone kwa United Kingdom, lebenkele la dimonamone kgotsa lebenkele la dimonamone kwa North America, kgotsa lebenkele la dimonamone kwa Australia le New Zealand) ke lebentlele le le rekisang dimonamone, le le ikaeletseng go bapatsa bareki ba lone ke bana le bašwa. Mabenkele a mantsi a dimonamone a tletse ka mefuta e mentsi ya dimonamone go feta tse di rekisiwang mo mabenkeleng a a rekisang dijo tse di motlhofo. Gantsi ba na le mefuta e e farologaneng ya dimonamone tsa boditšhabatšhaba le dijo tse di monate tsa bogologolo. Go le gantsi di sa fetolwe ka tsela e di neng di rulagantswe ka yone fa e sale di simololwa, di itsege ka go nna le maikutlo a a bothitho le a go tlhologelelwa dilo tsa nako e e fetileng, segolobogolo tse di dirang gore motho a gopole nako ya fa a sa le ngwana. 

## Histori
thumb
Buka ya Akisato Ritō ya Miyako meisho zue (An Illustrated Guide to the Capital) ya 1787 e tlhalosa lebentele la dimonamone le le neng le le gaufi le Buddha yo Mogolo yo o neng a agiwa ke Toyotomi Hideyoshi, yo ka nako eo e neng e le sengwe sa dilo tse di ngokang bajanala thata kwa Kyoto. 

Ka 1917, go ne go na le mabentlele a le 55 a dimonamone kwa Harrisburg, Pennsylvania, e e neng e na le baagi ba le 70,000. 

The Oldest Sweet Shop in England, in the village of Pateley Bridge Guinness World Records e lemogile lebentlele le le kwa motseng wa Pateley Bridge, North Yorkshire, kwa Engelane, jaaka lebenkele la bogologolo le le sa kgaotseng la dimonamone mo lefatsheng. Lebentlele la dinotsididi le le leng kgologolo go gaisa otlhe mo lefatsheng le ne la tlhomiwa ka 1827.

## Mabenkele a segompieno a ditlolo
thumb
Architectural Digest e ne ya ntsha lenaane la mabentlele a sukiri a a "dirilweng bontle" ka 2015.Lenaane le ne le akaretsa: Dylan's Candy Bar kwa Miami, Candy Room kwa Melbourne, Candylawa kwa Riyadh, SugarSin kwa London, le Méert kwa Lille. 

Lekala la M&M's World kwa Lontone le ipolela fa e le lebentlele le legolo go a gaisa otlhe la dimonamone mo lefatsheng, le le lekanang le 35,000 square feet mo maboteng a le mane.

## Metswedi
Paris Saint-Germain F.C. (bomme)

**Paris Saint-Germain Football Club** (French pronunciation: [paʁi sɛ̃ ʒɛʁmɛ̃]), e gantsi e bidiwang  **Paris Saint-Germain** kana motlhofo **PSG**, ke setlhopha sa kwa Fora sa kgwele ya dinao ya bomme e e porofeshionale sa kwa Paris. Se tlhamilwe ka 1971, bagaisana mo Division 1 Féminine, lekaleng le legolo la kgwele ya dinao ya kwa Fora. Lebala la bone la gae ke Stade Jean-Bouin. Ke letlhakore la bomme la Paris Saint-Germain.

PSG e sale e tshameka kwa godimo ka 2001, fa ba fenya bommampodi ja Division 2. MaParis ba fentse kopi ya bone ya ntlha e kgolo, Coupe de France ka 2010. Sejana se, go tlhakanngwa le go tsewa ga setlhopha, ga supa go simologa ga motlha o mosha. PSG e dulwe kwa go nneng setlhopha sa fa gare ga tafole go ya go nna sengwe sa ditlhopha tse di gaisang mo kgweleng ya dinao ya Yuropa. The Red and Blues ba setse ba filwe bommampodi ba Division 1 e le lantlha ka 2021, ba fentse dikopi tse pedi fa godimo ka 2018 le 2022, gape ba goroga kwa makgaolakgang a UEFA Women's Champions League gabedi.

Kapari ya setlhopha ya mo gae ke botal, bohibidu le bosweu. Sekano sa PSG se akaretsa Eiffel Tower le fleur de lys. PSG e nkgisana magwafa thata le Olympique Lyonnais. Bobedi jo bo tshameka motshameko o o itsegeng thata wa kgwele ya dinao wa kwa Fora, o itsegeng ka *Le Classique*. Gape ba na le boselammapa jo bongwe jo bo thata le Paris FC, motshameko o o bidiwang *Parisian Derby.*

Go tswa ka 2011, Paris Saint-Germain e mo diatleng tsa letlole la dipeeletso le le tshegediwang ke puso ya Qatar la Qatar Sports Investments, e ga jaana e nang le 87,5% ya diabe. Kompone ya Amerika ya dipeeletso ya Arctos Partners e na le 12,5% e e setseng. QSI e ne ya tsaya taolo ya setlhopha sa bomme ka 2012. PSG ke setlhopha se se humileng go gaisa tsotlhe kwa Fora e bile ke sengwe sa tse di humileng go gaisa tsotlhe mo lefatsheng.

## Ditso
**<big>Motheo le go tlhatlogela kwa Division 1 (1971–2001)</big>**

Ngwaga morago ga go tlhamiwa ga setlhopha, Paris Saint-Germain e ne ya tlhama setlhopha sa bomme ka selemo sa 1971 morago ga gore French Football Federation (FFF) e neele kgwele ya dinao ya bomme tsela  ya go ka tswelela.

## Metswedi
Doc Johnston

Wheeler Roger "Doc" Johnston (Lwetse 9, 1887 -Tlhakole 17, 1961) e ne e le motshameki wa motshameko wa baseball wa kwa Amerika. O ne a tshameka mo Major League Baseball (MLB) go tloga ka 1909 go fitlha ka 1922. 

Ka paka ya dingwaga di le lesome le bongwe mo metshamekong e megolo, Johnston o ne a tshamekela Cincinnati Reds, Cleveland Indians, Pittsburgh Pirates, le Philadelphia Athletics. O ne a betsa .263 (992-for-3774) ka 14 home runs, 478 runs le 381 RBIs, mme e ne e le leloko la setlhopha sa Indians se se neng sa fenya World Series ka 1920. Morwarragwe Jimmy Johnston le ene e ne e le motshameki wa Major League.

Doc o ne a tshameka kgatlhanong le morwarragwe Jimmy mo World Series ya 1920, Doc a tshamekela Cleveland mme Jimmy a tshamekela Brooklyn Robins. E ne e tshwaya World Series ya ntlha le Big Four ya ntlha e e neng e na le bakaulengwe ba babedi mo ditlhopheng tse di ganetsanang.

## Metswedi
Nadia Nadim

**Nadia Nadim** (Persian: نادیه ندیم; yo o tshotsweng ka Firikgong a le malatsi a mabedi ka 1988) ke motshameki wa kgwele ya dinao e e porofeshionale yo o tshamekang kwa pele kwa setlhopheng sa Serie A sa AC Milan. A tsholetswe kwa Afghanistan, o tshamekela setlhopha sa setshaba sa Denmark.
thumb|Nadia Nadim le Meghan Klingenberg le Lindsey Horan
thumb|Nadia Nadim a tshamekela Denmark ka 2017
Nadim o tsewa jaaka motshameki wa kgwele ya dinao wa mme yo o nang le tlhotlheletso e kgolo ebile a le mogolo go gaisa wa moAfgan wa nako tsotlhe, ka gore o fentse bommampodi ja liki mo mafatshe a mabedi, liki ya USA (NSWL Championship) ka 2017 le Portland Thorns le liki ya kwa Fora mo setlheng sa  2020–21 le Paris Saint-Germain.

## Metswedi
Paris FC (bomme)

**Paris FC** ke setlhopha sa kwa Fora sa kgwele ya dinao e e porofeshionale se se kwa toropong e e kwa tlhoko ya Viry-Châtillon sa Paris. Setlhopha se ke letlhakore la setlhopha sa borre sa  Ligue 2 sa Paris FC. Setlhopha se se tlhamilwe ka 1971 mme ga jaana ba tshameka mo Division 1 Féminine, e leng karolo ya ntlha ya kgwele ya dinao ya basadi kwa Fora. Setlhopha se sale se tshameka mo First Division go tloga ka 1987.

Paris FC e ne ya tlhamiwa ka 1971 jaaka Étoile Sportive de Juvisy-sur-Orge, letlhakore la kgwele ya dinao ya bomme ya setlhopha sa mo gae sa ES Juvisy, se se leng kwa Juvisy-sur-Orge. Morago ga dingwaga di le lesome le bone, letlhakore le le ne ya kgaogana le setlhopha, la bopa setlhopha sa lone ka fa tlase ga leina la Football Club Féminin Juvisy Essonne mme la fudugela kwa mmasepaleng  wa Viry-Châtillon. Le fa e ne e fuduga go tswa kwa Juvisy-sur-Orge, setlhopha sa bomme se ne sa boloka leina la FCF Juvisy ka ntlha ya tshegetso ya madi le tshegetso go tswa kwa mmasepaleng le General Council ya Essonne. Mo setlheng sa 1991-92, Juvisy e ne ya fenya bommampodi ja yone ja ntlha ja Division 1 Féminine. Magareng ga dingwaga tsa 1994 le 2003, setlhopha se ne sa fenya bommampodi ja liki gane mme morago ga moo sa fenya Challenge de France ka 2005 mme seno sa dira gore Juvisy e nne nngwe ya ditlhopha tse di atlegileng thata mo kgweleng ya dinao ya bomme ya Fora. Juvisy e ne e gaisana ka metlha mo UEFA Women's Cup mme, mo setlheng sa 2010/11, e ne ya dira ponalo ya yone ya ntlha mo UEFA Women's Champions League e e neng ya fetolwa leina. Ka  Phukwi a le garataro ka 2017, FCF Juvisy e ne ya rekisetswa Paris FC jaaka karolo ya yone ya bomme mme ya fetolwa go tswa mo sebopegong sa boammaruri go ya kwa sebopegong sa porofeshionale sa nako e e tletseng.
thumb|Paris FC
Setlhopha se se tsamaisiwa ke Sandrine Soubeyrand mme se kapotenwa ke motshameki wa kwa Fora Gaëtane Thiney. Soubeyrand ke moeteledipele wa nako tsotlhe mo iponagatsong ya boditshabatshaba le setlhopha sa kwa Fora mme o tshamekile metshameko e feta makgolo mabedi mo Juvisy. Mongwe wa batshameki ba bangwe ba ba itsegeng ba setlhopha seno ke Marinette Pichon. Pichon e ne e le ene motshameki yo o kwa godimo ka dino mo setlhopheng sa bosetshaba sa bomme.

## Metswedi
Stade de Reims Féminines

Stade de Reims Féminines (French pronunciation: [stad də ʁɛ̃s feminin]) kgotsa Stade de Reims Women ke setlhopha sa kgwele ya dinao sa bomme sa kwa Reims se se tlhamilweng ka 1968 jaaka **FCF Reims** (Football Club Féminin de Reims). Ka 1970 e ne ya nna setlhopha sa bomme sa Stade de Reims, mme dingwaga di le nne moragonyana e ne ya nna nngwe ya ditlhopha di le lesome le bobedi tse di simolotseng Division 1 Féminine. E ne e le setlhopha sa ntlha sa Fora go saena motshameki go tswa kwa Ireland mo motlheng wa segompieno wa kgwele ya dinao ya basadi.

## Ditso
Pierre Geoffroy o ne a thusa go tlhama setlhopha sa Stade de Reims Féminines. 

Stade de Reims e ne e le nngwe ya ditlhopha tse di neng di eteletse pele mo kgaisanong eo mo dingwageng tsa yone tsa ntlha, e ne ya fenya dikgele di le tlhano magareng ga 1975 le 1982.

Ka 1973 Stade de Reims e ne ya etela Ireland mme ya tshameka metshameko e le mmalwa go ralala lefatshe leo. Ba ne ba tshameka le ditlhopha tsa lefelo leo mme ba ne ba tshameka motshameko o le mongwe kgatlhanong le Selection ya Ireland. Ba ne ba saena le Anne O'Brien morago ga moo ba ba dira setlhopha sa ntlha se e seng sa kwa Ireland go saena motshameki wa kwa Ireland, mme ba ne ba batla go saena le batshameki ba bangwe. 

Bangwe ba batshameki ba ne ba sa saene ka gore ba ne ba le ka fa tlase ga dingwaga di le lesome le boferabobedi mme batsadi ba bone ba ne ba sa batle gore ba fuduge, mme ba bangwe ba ne ba sa bolelelwa ka tshono eo.

Setlhopha se se ne sa fokotsega bogale mo dingwageng tsa bo1980, mme mo bogompienong se tshameka mo Division 1 Féminine (D1F).

## Metswedi
FC Fleury 91 (bomme)

**FC Fleury 91 Cœur d'Essonne** ke setlhopha sa kgwele ya dinao sa bomme sa kwa Fora sa kwa Fleury-Mérogis. Setlhopha se ke karolo ya bomme ya setlhopha sa borre sa Championnat National 2 FC Fleury 91. Setlhopha se simolotse ka 2003 e le FCF Val d'Orge, mme se ne sa fetolwa leina ka 2017 morago ga go kopana le setlhopha sa borre. Mo bogompienong ba tshameka mo Division 1 Féminine, e leng karolo ya ntlha ya kgwele ya dinao ya bomme kwa Fora. Ba simolotse go tshameka mo liking eo e sale ka 2017.

## Ditso
Setlhopha se se tlhamilwe ka 2003 kwa tshimologong e le go katisa ditlhopha tse pedi tsa batshameki ba basetsana. Mo setlheng se se latelang, ba ne ba kopanngwa le setlhopha se segolo. Ka 2006, setlhopha sa bagolo se ne sa fitlha kwa Division d'Honneur. Ba ne ba tlhatlosediwa kwa Division 2 ka ngwaga wa 2012.

Ka ngwaga wa 2017, morago ga go fenya liki ya Division ya bobedi, FCF Val d'Orge e ne ya tlhatlosiwa go ya kwa Division 1 Féminine. Go tswa foo setlhopha se ne sa ikgolaganya le FC Fleury 91 mme sa fetolwa leina.

## Metswedi
Montpellier HSC (bomme)

**Montpellier Hérault Sport Club Féminines** (French pronunciation: [mɔ̃pɛˈlyeɪ eɪˈroʊ]; gantsi e bidiwa fela **Montpellier**) Ke setlhopha sa kgwele ya dinao sa bomme sa kwa Fora se kwa mmasepaleng wa Villeneuve-lès-Maguelone, e leng toropo e e kwa kgaolong ya Montpellier. Setlhopha seno se ne sa tlhamiwa ka 1990. Montpellier e tshameka mo Division 1 Féminine, e feditse mo maemong a bone mo setlheng sa 2009-10. Setlhopha se se tsamaisiwa ke Frédéric Mendy. 

Montpellier e tshameka metshameko ya yone kwa Stade Joseph-Blanc, lebala le le kgonang go tsenya batho ba le sekete, se se kwa Villeneuve-lès-Maguelone. Setlhopha gape se tshwara metshameko kwa Stade de la Mosson kwa Montpellier, kwa setlhopha sa borre se tshamekang teng.

## Ditso
Setlhopha se se ne sa tlhamiwa ka 1990 ka leina la Montpellier-Le-Crès morago ga go kopanngwa ga ditlhopha tsa selegae *Racing Club de Paillade* le *Entente Cressoise*. Ka 2001, setlhopha sa basadi se ne sa nna karolo ya basadi ya setlhopha sa kgwele ya dinao sa Montpellier HSC. Fa e sale ba tsena mo Montpellier, karolo ya bomme e fentse Division 1 Féminine gabedi ka 2004 le 2005 le Challenge de France gararo ka 2006, 2007, le 2009 go dira gore setlhopha se e nne nngwe sengwe sa ditlhopha tsa kgwele ya dinao tsa bomme tse di atlegileng thata mo kgweleng ya dinao ya Fora. Montpellier e fitlhile kwa seka-makgaolakgang a 2005/06 a UEFA Women's Cup mme, mo setlheng sa 2009/10, se fitlhile kwa di quarter-finaleng tsa kgatiso ya ntlha ya UEFA Women's Champions League e e neng ya fenngwa ke setlhopha sa Sweden sa Umeå ka molao wa dino tsa kwa ntle ga gae.

Montpellier e ntshitse batshameki ba le mmalwa ba ba itsegeng ba ba tshamekileng mo setlhopheng sa bosetshaba sa kgwele ya dinao sa bomme sa Fora. Hoda Lattaf ke tokololo ya gompieno ya setlhopha sa ntlha sa Montpellier mme e ne e le mongwe wa batshameki ba ba eteletseng pele ba setlhopha sa bosetshaba ka nako ya gagwe ya dingwaga di le lesome go tloga ka 1997 go fitlha ka 2007. Lattaf o ne a fetsa tiro ya gagwe ya boditshabatshaba ka go tshameka  metshameko e le lekgolo le metso e lesome le bobedi le go nosa dino di  le masome mararo le motso. Batshameki ba boditshabatshaba ba gompieno le ba maloba ba akaretsa Sonia Bompastor le Camille Abily bao ka bobedi ba leng batshameki kwa moseja mo WPS kwa Amerika. Batshameki ba boditshabatshaba; Louisa Necib, Élodie Thomis, le Laure Lepailleur botlhe ba ne ba tshamekela Montpellier pele ba ya kwa Olympique Lyonnais.

## Metswedi
AS Saint-Étienne (bomme)

**Association Sportive de Saint-Étienne Loire** (French pronunciation: [sɛ̃t‿etjɛn lwaʁ]), e e itsegeng thata e le **ASSE** (French pronunciation: [a.ɛs.ɛs.ø]) kgotsa fela **Saint-Étienne**, ke setlhopha sa kgwele ya dinao sa porofeshionale se se leng kwa Saint-Étienne kwa Auvergne-Rhône-Alpes, kwa Fora. Setlhopha ke letlhakore la bomme sa setlhopha sa kgwele ya dinao sa Fora sa leina le le tshwanang, mme se ne sa tlhamiwa ka 1977 ka leina la **Racing Club de Saint-Étienne**. Leina la ga jaana le ne la amogelwa morago ga setlha sa 2008/09 fa setlhopha sa RC Saint-Étienne se ne se kopana le sa borre. 

Saint-Étienne e tshameka metshameko ya yone ya kwa gae kwa Stade Salif-Keita kwa Saint-Étienne e e nang le bokgoni jwa babogedi ba le sekete. Ba katisiwa ke Laurent Mortel.

## Metswedi